Oʻzbekiston Respublikasi Vazirlar Mahkamasining “Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatini tasdiqlash toʻgʻrisida” 2011-yil 7-yanvardagi 6-son qaroriga oʻzgartirish kiritish toʻgʻrisida
(resolution, 2018-10-22)

Oʻzbekiston Respublikasi Prezidentining “Davlat soliq xizmati organlari faoliyatini tubdan takomillashtirish chora-tadbirlari toʻgʻrisida” 2018-yil 26-iyundagi PQ-3802-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatini tasdiqlash toʻgʻrisida” 2011-yil 7-yanvardagi 6-son qaroriga ilovaga muvofiq oʻzgartirish kiritilsin. 2. Davlat xizmatlari markazlari: yuridik shaxs tashkil etmasdan xususiy tadbirkorlarni Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatiga qatʼiy amal qilgan holda davlat roʻyxatidan oʻtkazsin; Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatidan chiqarilayotgan faoliyat turlari bilan shugʻullanish uchun davlat roʻyxatidan oʻtgan yakka tartibdagi tadbirkorlarga boshqa tashkiliy-huquqiy shakllarga qayta roʻyxatdan oʻtishlarida koʻmaklashsin. 3. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda aholi va tadbirkorlik subyektlari orasida, shu jumladan ommaviy axborot vositalarida mazkur qarorning mazmun-mohiyati keng tushuntirilishini taʼminlasin. 4. Ushbu qaror 2019-yil 1-yanvardan eʼtiboran kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat soliq qoʻmitasi raisining birinchi oʻrinbosari B.A. Musayev zimmasiga yuklansin. Oʻzbekiston Respublikasi Vazirlar Mahkamasining 2011-yil 7-yanvardagi 6-son qarori 1-ilovasining matni quyidagi tahrirda bayon etilsin: T/r Faoliyat turining nomi I. Chakana savdo: 1. Oziq-ovqat va nooziq-ovqat tovarlari bilan chakana savdo qilish (qurilish materiallari, sement, shifer, yogʻoch va yogʻoch mahsulotlari, alkogolli va tamaki mahsulotlari, neft mahsulotlarining barcha turlari, qimmatbaho metallar va qimmatbaho toshlardan yasalgan buyumlar yoxud bunday materiallar qoʻllanilgan buyumlar, audiovizual asarlar, fonogrammalar va EHM uchun yaratilgan dasturlar, yangi import avtomobillar, farmatsevtika tovarlarini sotish bundan mustasno) 2. Koʻchma savdo obyektlarida aralash chakana savdo qilish (vaqtincha joylashgan va mavsumiy yoki maqsadli xususiyatga ega boʻlgan, shuningdek, ish kuni tamom boʻlgandan keyin obyektni demontaj qilinishi va koʻchirilishini talab etuvchi obyektlarda) 3. Dehqon bozorlarida qishloq xoʻjaligi mahsulotlari bilan chakana savdo qilish 4. Gazetalar, jurnallar va kitob mahsulotlari bilan chakana savdo qilish 5. Tovarlarni import qilish va ular bilan chakana savdo qilish (qurilish materiallari, sement, shifer, yogʻoch va yogʻoch mahsulotlari, oʻsimlik moyi, alkogolli va tamaki mahsulotlari, neft mahsulotlarining barcha turlari, qimmatbaho metallar va qimmatbaho toshlardan yasalgan buyumlar yoxud bunday materiallar qoʻllanilgan buyumlar, audiovizual asarlar, fonogrammalar va EHM uchun yaratilgan dasturlar, yangi import avtomobillar va farmatsevtika tovarlarini sotish bundan mustasno), bunda olib kirilayotgan tovarlarning narxi bir oyda 5000 AQSh dollari ekvivalentidan oshmaslik sharti bilan II. Qonun hujjatlarida belgilangan roʻyxat boʻyicha hunarmandchilik faoliyati. III. Maishiy xizmatlar, II boʻlimda nazarda tutilganlaridan tashqari: 6. Sartaroshlik xizmatlari, manikyur, pedikyur, kosmetolog xizmatlari va shunga oʻxshash boshqa xizmatlar 7. Kir yuvish, quruq va kimyoviy tozalashni tashkil etish, shuningdek, dazmollash xizmatlari 8. Gilam va gilam buyumlarini taʼmirlash va tozalash 9. Tikuv, moʻyna, charm va trikotaj buyumlarni, bosh kiyimlarni va toʻqimachilik galantereyasidan tikilgan buyumlarni taʼmirlash, aholining yakka tartibdagi buyurtmalari boʻyicha tikuv va trikotaj buyumlarini, bosh kiyimlarini va toʻqimachilik galantereyasidan buyumlarni tikish, shu jumladan deraza va eshik pardalarini tikish, kashtachilik 10. Hayvonlar terilari, moʻyna, toʻqimachilik, charm buyumlar va boshqa buyumlarni oshlash va boʻyash 11. Aholining yakka tartibdagi buyurtmalari boʻyicha poyabzal tikish, poyabzalni taʼmirlash, boʻyash va tozalash 12. Attorlik buyumlarini tayyorlash va taʼmirlash 13. Bijuteriya va jevaklarni tayyorlash va taʼmirlash 14. Kalitlar tayyorlash 15. Metall va tunuka buyumlar tayyorlash va taʼmirlash 16. Gulchambarlar (shu jumladan, motam gulchambarlari), sunʼiy gullar, ikebana, gul marjonlarini tayyorlash 17. Toʻsiqlar, haykallar, metalldan yasalgan gulchambarlarni tayyorlash va taʼmirlash 18. Yogʻochdan eshik, deraza va boshqa buyumlar (mebeldan tashqari) tayyorlash 19. Inventarni (xoʻjalik, sport, baliqchilik va hokazo) taʼmirlash va tayyorlash 20. Kesuvchi buyumlar va asboblarni charxlash 21. Tayyor mebelni yigʻish, taʼmirlash va drapirovka qilish 22. Musiqa asboblarini taʼmirlash va sozlash 23. Yakka buyurtma boʻyicha qimmatbaho metallardan va toshlardan zargarlik buyumlarini yasash, shuningdek, zargarlik buyumlarini taʼmirlash 24. Optika, soatlarni taʼmirlash va metall, plastmassa, sopol, fayans, tosh, kartondan mahsulotlarda oʻymakorlik ishlari (qavariq yozuvlar va tasvirlar tushirish) 25. Radioelektron apparatlar, maishiy mashinalar, maishiy priborlar, ofis mashinalari va hisoblash texnikasini taʼmirlash, oʻrnatish va ularga texnik xizmat koʻrsatish 26. Transport vositalarini taʼmirlash va ularga texnik xizmat koʻrsatish, shu jumladan, transport vositalariga texnik xizmat koʻrsatish xizmatlarining boshqa turlari (akustik tizimlar va qoʻriqlash signalizatsiyalarini taʼmirlash va oʻrnatish, polirovkalash, kuzovga himoya va bezak qoplamalarini qoplash xizmatlari) 27. Sanitariya-texnika xizmatlari va payvandlash ishlari 28. Shisha va oynalarni kesish, shishaga badiiy ishlov berish 29. Binolarga oyna oʻrnatish xizmatlari 30. Jamoat hojatxonalari xizmatlari 31. Hammom va sauna xizmatlari 32. Turar joylarni yigʻishtirish xizmatlari 33. Hovlilar va bogʻlarga qarash xizmatlari, shuningdek, koʻkalamzorlashtirish ishlari 34. Bogʻlar, polizlar va dov-daraxtlarni zararkunandalar va kasalliklardan himoya qilish 35. Video va fotosuratga olish xizmatlari 36. Xoʻjalik mollari va uy-roʻzgʻor buyumlarini (mebel, idish-tovoqlar, xoʻjalik, sport, baliqchilik anjomlari, maishiy texnika, priborlarva boshqalarni) ijaraga berish 37. Oilaviy mehmon uylarini qonun hujjatlarida belgilangan tartibda tashkil etish IV Faoliyatning boshqa turlari: 38. Qadoqlash uskunalaridan foydalanmagan holda uy sharoitida milliy shirinliklar, qandolat mahsulotlari, qurtni tayyorlash va sotish 39. Milliy non va patir tayyorlash va sotish 40. Popkorn, frezerda muzqaymoq, salqin ichimliklar, ayron va goʻja tayyorlash va quyib sotish 41. Salatlar va tuzlamalar tayyorlash va sotish, shuningdek uy sharoitida donalab sotiladigan taomlarning ayrim turlarini tayyorlash va oʻtirish joylari tashkil etmasdan yoki mahalliy davlat hokimiyati organlarining qarori bilan ajratilgan maxsus joylarda sotish 42. Oʻlchov vositalari tayyorlash va ularni prokatga berish 43. Aholi uchun turar va noturar joylarni taʼmirlash boʻyicha xizmatlar 44. Repetitorlik xizmatlari 45. Tarjima xizmatlari, tahrir xizmatlari 46. Bolalarning oʻyinchoq avtomatlari bilan bogʻliq xizmatlar 47. Axborotning kriptografik himoyasi vositalarini loyihalash, yaratish, ishlab chiqarish, sotish, taʼmirlash va ulardan foydalanish 48. Dizayn boʻyicha xizmatlar (grafik, interyer, mebel va hokazolar), shuningdek, chizmachilik-grafika ishlari, shuningdek, rassomlik sanʼati 49. Kompyuter dasturlarini ishlab chiqish xizmatlari, kompyuter oʻyinlarini tashkil etish, shuningdek, kompyuter yordamida matnlarni terish va bosib chiqarish xizmatlari, matndan nusxa olish va koʻpaytirish bilan bogʻliq xizmatlar 50. Tashrif qogʻozlari va taklifnoma biletlarini tayyorlash va bosish 51. Muqovalash ishlari 52. Reklamani ishlab chiqish va joylashtirish 53. Sugʻurta agentlari tomonidan koʻrsatiladigan xizmatlar 54. Konsert-tomosha faoliyatini amalga oshirish 55. Tantanali marosimlarni tashkil etish xizmatlari (toʻy, yubiley, tugʻilgan kun va hokazolar) 56. Koʻylak va kostyumlarni, shuningdek, ularga aksessuarlarni prokatga berish 57. Ijtimoiy xizmatlar (bolalar, bemorlar va keksa kishilarga qarash xizmatlari) 58. Jismoniy tarbiya-sogʻlomlashtirish faoliyati (sheyping, aerobika, sport seksiyalari, salomatlik guruhlari), trenerlik xizmatlari 59. Toʻgaraklar tashkil etish va yuritish 60. Davlat-xususiy sherikchilikning oilaviy nodavlat maktabgacha taʼlim muassasalarini moddiy-texnik va uslubiy jihatdan taʼminlash shakli asosida tashkil etilgan oilaviy nodavlat maktabgacha taʼlim muassasalari faoliyati 61. Tulumni shishirish xizmatlari (taksidermik ishlar) 62. Tegirmonlarda donni maydalash (tozalash) xizmatlari 63. Mol soʻyish xizmatlari 64. Uy hayvonlariga qarash xizmatlari 65. Veterinariya faoliyati 66. Yuklarni avtomobil transportida tashish 67. Yoʻlovchilar va yuklarni daryo transportida tashish 68. Oʻsimlik, hayvonlar va minerallardan tayyorlangan dorivor xomashyoni yetishtirish, yigʻishtirish, tayyorlash va sotish 69. Gullar va dekorativ daraxtlar yetishtirish va sotish (shu jumladan bonsay sanʼati) 70. Akvarium baliqlari, dekorativ qushlar va boshqa hayvonlarni koʻpaytirish va sotish 71. Shisha idishlar va ikkilamchi xomashyoni qabul qilish xizmatlari (metall ch�qindilaridan tashqari) 72. Rieltorlik faoliyati 73. Jismoniy va yuridik shaxslarga maxsus va qishloq xoʻjaligi texnikasidan foydalangan holda xizmatlar koʻrsatish 74. Tashkilotlar uchun qishloq xoʻjaligi mahsulotlari tayyorlash boʻyicha xizmatlar 75. Ilmiy-tadqiqot, tajriba-konstruktorlik va texnologik ishlar uchun pudrat shartnomasi boʻyicha ishlarni bajarish 76. Matritsali printyerlar va alfavit-raqam bosma qurilmalar uchun boʻyovchi tasmalarni tayyorlash va qayta ishlash 77. Qogʻozlar va skorosshivatellar uchun konvertlar, papkalar tayyorlash 78. Telekommunikatsiyalar operatorlariga, provaydyerlariga vositachilik xizmatlari koʻrsatish (abonentlar yoki xizmatlar koʻrsatuvchilarga maʼlumot-axborot xizmati koʻrsatish, xizmat koʻrsatuvchilarning xizmatlari uchun toʻlovlarni qabul qilish) 79. Paxta (ilgari isteʼmolda boʻlgan) va jun tozalash hamda titish xizmatlari 80. Ekskursiya xizmatlari koʻrsatish boʻyicha turistik faoliyat 81. Duradgorlik ishlari (aholi buyurtmalari boʻyicha duradgorlik ishlarini amalga oshirish) 82. Metallni taʼmirlash ishlari (uy sharoitida metalldan tayyorlangan maishiy buyumlarni taʼmirlash (kalitlarning dublikatlarini tayyorlash, soyabonlarni taʼmirlash, boshqa maishiy metall buyumlarni oddiy taʼmirlash) 83. Yogʻoch meʼmorchiligi (bolalar maydonchalari va park zonalari uchun yogʻochdan yasalgan qurilmalar, haykallar) 84. Gazlamalarga naqshlar solish (gazlamalar va kiyim ashyolarini qoʻlda boʻyash, gazlamalarga,shu jumladan trafaretli bosma va qoʻlda rasm chizish usuli bilan rasmlar solish)